《和希声莲华樵人遇仙行》
宋代·利登

芦溪之山高插天，莲峰更压芦溪山。
峰头青壁几千年，谁知玉阙藏神仙。
平明采樵陈氏子，五云深处楼台起。
中有攻仙白玉冠，方瞳射人秋自寒。
台前一道白莲泉，七始花开一成莲。
固知此子无仙骨，只以{左彳右空}{左彳右同}入仙室。
低头乞命却走回，尚复褰裳取莲实。
归来疑信互相传，朴哉此子非妄言。
安知琼楼玉室峭千尺，即非面前崔嵬一片石。
安知世人俗气厚如山，翻把琼楼玉室作石看。
亦非仙人幻作石，世人俗眼自不识。
安得鸿都道士白玉簪，持我此诗扣青壁。

作者简介：利登（生卒年不详）字履道，号碧涧，南城（今属江西）人，一说金川（今属四川）人。